CELEX: 32010R0104
Language: hu
Date: 2010-02-05 00:00:00
Title: A Bizottság 104/2010/EU rendelete ( 2010. február 5. ) a kálium-diformát kocák takarmány-adalékanyagaként történő engedélyezéséről (az engedély jogosultja: BASF SE) és az 1200/2005/EK rendelet módosításáról (EGT-vonatkozású szöveg)

6.2.2010   
            
            
               HU
            
            
               Az Európai Unió Hivatalos Lapja
            
            
               L 35/4
            
         A BIZOTTSÁG 104/2010/EU RENDELETE
   (2010. február 5.)
   a kálium-diformát kocák takarmány-adalékanyagaként történő engedélyezéséről (az engedély jogosultja: BASF SE) és az 1200/2005/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadására vonatkozó feltételekről és eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.
            
         
               (2)
            
            
               A szilárd kálium-diformát takarmány-adalékanyagként való felhasználását a kocáknál a 70/524/EGK irányelvnek megfelelően a takarmányokban lévő egyes adalékanyagok végleges engedélyezéséről és egy már engedélyezett takarmány-adalékanyag új alkalmazásának ideiglenes engedélyezéséről szóló, 2005. július 26-i 1200/2005/EK bizottsági rendelet (3) ideiglenesen engedélyezte. Az említett adalékanyagot ezt követően az 1831/2003/EK rendelet 10. cikkének (1) bekezdése szerint, mint meglévő terméket, felvették a takarmány-adalékanyagok közösségi nyilvántartásába.
            
         
               (3)
            
            
               Az 1831/2003/EK rendelet 10. cikkének (2) bekezdésével összhangban és a rendelet 7. cikkével összefüggésben kérelmet nyújtottak be az említett adalékanyag újraértékelésére, kérelmezve, hogy az adalékanyagot az „állattenyésztésben alkalmazott adalékanyagok” adalékanyag-kategóriába sorolják. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (4)
            
            
               Az Európai Élelmiszer-biztonsági Hatóság (a továbbiakban: a Hatóság) 2009. szeptember 15-i véleményében (4) megállapította, hogy az adalékanyag nincs káros hatással az állati egészségre, a fogyasztók egészségére vagy a környezetre, és használata javítja az állatok hozamát. A Hatóság a felhasználók biztonsága érdekében megfelelő intézkedések bevezetését javasolja. Úgy véli, hogy a forgalomba hozatalt követően nincs szükség különleges nyomonkövetési követelményekre. Emellett a Hatóság az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyag vizsgálati módszeréről szóló jelentést is ellenőrizte.
            
         
               (5)
            
            
               Az említett adalékanyag értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (6)
            
            
               Ezért az 1200/2005/EK rendelet e készítményre vonatkozó rendelkezéseit el kell hagyni.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „állattenyésztésben alkalmazott egyéb adalékanyagok” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Az 1200/2005/EK rendeletben a 1. cikket és a I. mellékletet el kell hagyni.
   3. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. február 5-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 270., 1970.12.14., 1. o.
   
      (3)  HL L 195., 2005.7.27., 6. o.
   
      (4)  EFSA Journal, 2009, 7(9), 1315. o.
   
      MELLÉKLET
      
                  Az adalékanyag azonosítószáma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  mg/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: állattenyésztésben alkalmazott egyéb adalékanyagok (a teljesítményparaméterek javulása):
                  
               
            
                  4d800
               
               
                  BASF SE
               
               
                  Kálium-diformát
               
               
                  
                               
                           
                           
                              Az adalékanyag összetétele:
                              
                                           
                                       
                                       
                                          Kálium-diformát, szilárd: min. 98 %
                                       
                                    
                                           
                                       
                                       
                                          Szilikát: max. 1,5 %
                                       
                                    
                                           
                                       
                                       
                                          Víz: max. 0,5 %
                                       
                                    
                        
                               
                           
                           
                              A hatóanyag jellemzése:
                              
                                           
                                       
                                       
                                          Kálium-diformát, szilárd
                                       
                                    
                                           
                                       
                                       
                                          KH(COOH)2
                                          
                                       
                                    
                                           
                                       
                                       
                                          CAS-szám: 20642-05-1
                                       
                                    
                        
                               
                           
                           
                              Analitikai módszer (1)
                              
                              Elektromos vezetőképességen alapuló detektort használó ionpár-kromatográfia (IC/ECD)
                           
                        
               
                  Kocák
               
               
                  —
               
               
                  10 000
               
               
                  12 000
               
               
                  A különböző forrásból származó kálium-diformát keveréke nem haladhatja meg a teljes takarmányban megengedett maximális szintet, amely a teljes takarmányra nézve 12 000 mg/kg.
                  Az adalékanyag előkeverék formájában belekeverendő a takarmányba.
                  Ez a készítmény súlyos szemsérülés kockázatát hordozza.
                  A dolgozókat megfelelő intézkedésekkel kell védeni.
               
               
                  2020.2.26.
               
            
         (1)  Az analitikai módszerek részletes leírása a közösségi referencialaboratórium honlapján található: www.irmm.jrc.be/crl-feed-additives